?Kingdom Blong God Hem i Wanem?
?Yu ting se . . .
hem i wan samting insaed long hat blong man?
hem i wan ples long heven?
hem i wan gavman long heven?
SAMTING WE BAEBOL I TALEM
“God ya we i stap long heven bambae i stanemap wan king we rul blong hem bambae i no save finis samtaem.” —Daniel 2:44, Baebol long Bislama.
“!Pikinini ya, bambae yu yu givim long mifala, mo hem bambae i rul long mifala!”—Aesea 9:6.
?SAVE YA I GIVHAN LONG YU OLSEM WANEM?
Gavman ya nomo bambae i naf blong givim ol samting we yu nidim. —Aesea 48:17, 18.
Long niufala wol, ol man bambae oli gat gudfala helt mo oli glad.—Revelesen 21:3, 4.
?YUMI SAVE BILIF LONG SAMTING WE BAEBOL I TALEM?
Yes, from ol risen ya:
1. Jisas i soemaot samting we Kingdom blong God bambae i mekem i kamtru. Jisas i tijim ol man blong hem blong oli prea from Kingdom blong God, mo blong God i mekem ol samting we hem i wantem oli kamtru long wol ya. (Matiu 6:9, 10) Jisas i soemaot se ansa blong prea ya bambae i kamtru.
Taem Jisas i stap long wol, hem i givim kakae long plante taosen man, i mekem ol sikman oli kamgud bakegen, mo i mekem ol dedman oli laef bakegen. (Matiu 15:29-38; Jon 11:38-44) Ol samting we Jisas i mekem, oli soemaot samting we bambae hem i mekem long ol man, taem bambae hem i rul long Kingdom blong God. —Revelesen 11:15.
2. Ol samting we oli stap hapen long wol oli soemaot se klosap nao Kingdom blong God bambae i kam. Bifo we Jisas i talem se Kingdom blong God bambae i karem pis i kam long wol, hem i talem se olbaot long wol bambae i gat faet, kakae i sot, mo graon i seksek.—Matiu 24:3, 7.
Tede yumi luk ol samting ya oli stap hapen. Taswe, yumi trastem God se i no longtaem Kingdom blong hem bambae i finisim olgeta trabol ya.
YU TRAEM TINGBAOT
Taem Kingdom blong God i rul, ?laef blong ol man bambae i olsem wanem?
Yu save faenem ansa blong kwestin ya long OL SAM 37:29 mo AESEA 65:21-23.
tpi_Latn kac_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn